קריסטל גייל

קריסטל גייל (נולדה בשם ברנדה גייל ווב; נולדה ב-9 בינואר 1951) היא זמרת, שחקנית ופזמונאית אמריקאית. נחשבת לאחד מאמני מוזיקת הקרוסאובר המצליחים ביותר בשנות ה-70 וה-80. שיערה הארוך הוא סימן ההיכר שלה והיא אחותה של לורטה לין. החלה את הקריירה שלה בשנות ה-60 ובהמשך הוציאה שירי קאנטרי פופ שזכו להצלחה רבה ברחבי העולם ובמצעדי הבילבורד. בשנת 1975 הוציאה את הלהיט "Wrong Road Again" שהפך ללהיטה הגדול הראשון, אך הפריצה הגדולה שלה הגיעה בשנת 1977, בה הוציאה את אחד מהשירים המצליחים ביותר בכל הזמנים, "Don't It Make My Brown Eyes Blue". השיר כבש את פסגת מצעד שירי הקאנטרי של בילבורד והגיע למקום השני במצעד הבילבורד הוט 100. גייל המשיכה לזכות להצלחה גדולה מסוף שנות השבעים ועד סוף שנות ה-80. בין להיטיה מאותן השנים ניתן למנות את: "Ready for the Times to Get Better",‏ "Talking in Your Sleep",‏ "Half the Way",‏ "You and I" ו-"You Never Gave Up on Me". בשנות ה-90 הקליטה סוגות שונות של מוזיקה והדבר התבטא באלבומה Someday, שיצא לאור בשנת 1995 וזכה להצלחה. בשנת 1999, הוציאה אלבום מצליח נוסף בשם, Crystal Gayle Sings the Heart and Soul of Hoagy Carmichael. עקב ההצלחה הרבה לה זכתה, פתחה גייל את החנות "מתנות ותכשיטים משובחים של קריסטל". אלבומה האחרון You Don't Know Me: Classic Country, יצא בשנת 2019. גייל זכתה בפרס גראמי והייתה מועמדת למספר פרסים אחרים מאז שנות ה-70. היא גם זכתה בחמישה פרסי האקדמיה למוזיקת קאנטרי; בין החמישה, זכתה בפרס החלוץ על שם קליפי סטון בשנת 2016. בנוסף, היא זכתה בשני פרסי איגוד מוזיקת הקאנטרי ובשלושה פרסי המוזיקה האמריקאית. רולינג סטון דירגו אותה כאחד מ-100 אמני הקאנטרי הגדולים בכל הזמנים ו-CMT דירגו אותה ברשימת 40 הנשים הגדולות ביותר של מוזיקת קאנטרי. לגייל יש כוכב משלה בשדרת הכוכבים של הוליווד והיא חברה ב-Grand Ole Opry. גייל נולדה כברנדה גייל ווב בפיינטסוויל, קנטקי. היא הייתה האחרונה מבין שמונה ילדים שנולדו לקלרה מארי "קלרי" (1912 – 1981) ומלווין תיאודור "טד" ווב (1906 – 1959). בניגוד לאחות לורטה ואחיה האחרים, גייל הייתה היחידה שנולדה בבית החולים פיינטסוויל ולא בבית. אמה של גייל, קלרי ווב, הייתה דודתה של הזמרת פאטי לאבלס. תחומי העניין המוזיקליים של גייל עוצבו בשנות העשרה שלה. היא התחילה לשיר בכנסייה, ביצעה שירי עם והקליטה קלטות דמו. את הקריירה שלה, החלה גייל בשנת 1969. אלבום הבכורה שלה Crystal Gayle, יצא לאור בשנת 1975 והגיע למקום ה-25 במצעד אלבומי הקאנטרי של בילבורד. ההצלחה של האלבום היית מתונה, אך בהמשך הוציאה את השיר "Somebody Loves You" שכבש את פסגת מצעד שירי הקאנטרי הקנדיים. השיר נחשב לאחד מלהיטיה הראשונים של גייל והוא נכלל באלבום מצליח בעל אותו שם, Somebody Loves You. האלבום עצמו יצא בשנת 1975 גם כן והסינגל השני מתוכו "I'll Get Over You" הפך ללהיט וכבש את פסגת מצעד שירי הקאנטרי. האלבום עצמו הגיע למקום ה-11 במצעד אלבומי הקאנטרי. בשנה שלאחר מכן, יצא האלבום, Crystal. האלבום הגיע למקום השביעי במצעד אלבומי הקאנטרי והפך לאחד מאלבומי הקאנטרי המצליחים ביותר במדינה באותה השנה בה יצא. הסינגל הראשון מתוכו "You Never Miss a Real Good Thing (Till He Says Goodbye)" הפך ללהיט וכבש שתי פסגות מצעדים: מצעד שירי הקאנטרי ומצעד שירי הקאנטרי הקנדיים. הסינגל השני "I'll Do It All Over Again" הפך ללהיט גם כן, בעוד הסינגל השלישי "Ready for the Times to Get Better", הפך לאחד משירי הקאנטרי המצליחים ביותר בארצות הברית בשנה בה יצא. השיר נכנס למצעד הבילבורד הוט 100 ולשלל מצעדים נוספים. אלבומה We Must Believe in Magic, משנת 1977 סימן את הפריצה העולמית שלה. הוא נחשב לאחד מאלבומי הקאנטרי המצליחים ביותר בשנות השבעים, היות שנכלל בו הלהיט "Don't It Make My Brown Eyes Blue", שנחשב לשיר המצליח ביותר של גייל ולאחד משירי הקאנטרי המצליחים ביותר בכל הזמנים. השיר כבש שלוש פסגות מצעדים בקנדה, תוך שהגיע למקום השני במצעד הבילבורד הוט 100 ואף דורג במצעד סוף השנה של המצעד. את השיר הקליטו עשרות אמנים במרוצת השנים, כדוגמת דולי פרטון, מיריי מאתיה ומישל טור. הוא גם זכה בפרס גראמי בקטגוריית "ביצוע סולו הקאנטרי הווקאלי הטוב ביותר ‑ אישה" והועמד בקטגוריית "הקלטת השנה". שנה לאחר מכן, הוציאה את אלבום האוסף, I've Cried the Blue Right Out of My Eyes. באותה השנה, הוציאה את אלבומה, When I Dream. האלבום הגיע למקום השני במצעד אלבומי הקאנטרי. לאחר הצלחתו, הוציאה גייל את האלבום, We Should Be Together. האלבום כלל את השיר המצליח "Your Kisses Will". בסמוך אליו, יצא אלבום האוסף Classic Crystal, שכלל את מרבית שיריה האהובים והמצליחים של גייל. בהמשך, היא החליטה להוציא את האלבום Miss the Mississippi, מתוכו יצאו הלהיטים "Half the Way",‏ "It's Like We Never Said Goodbye" ו-"The Blue Side". בתחילת שנות ה-80, הוציאה גייל את האלבום, These Days. מתוך האלבום יצאו שלושת הסינגלים "If You Ever Change Your Mind",‏ "Take It Easy" ו-"Too Many Lovers", ששלטו במצעדי הקאנטרי. ההצלחה הרבה לה זכתה, הובילה להוצאת אלבום האוסף Favorites, שדורג במצעדי הבילבורד. שנה לאחר מכן, הוציאה את Hollywood, Tennessee, מתוכו יצאו הלהיטים "The Woman in Me",‏ "You Never Gave Up on Me" ו-"Livin' in These Troubled Times". בסמוך לכך, הוציאה את אלבום האוסף A Woman's Heart, שדורג במקום ה-40 במצעד אלבומי הקאנטרי. אלבומה True Love, יצא בשנת 1982 ומתוכו יצאו הלהיטים "'Til I Gain Control Again",‏ "Our Love Is on the Faultline" ו-"Baby, What About You". כמות השירים שהכניסה גייל למצעדי הקאנטרי ולמצעדי הבילבורד ככלל, הפכו אותה לאחד מהאמנים המצליחים ביותר בכל הזמנים ובעיקר באותן השנים. בשנה שלאחר מכן, יצא אלבומה Cage the Songbird, מתוכו יצאו שלל להיטים גם כן, כדוגמת "The Sound of Goodbye",‏ "I Don't Wanna Lose Your Love",‏ "Turning Away" ו-"Me Against the Night". בעקבות הצלחתה חסרת התקדים, הוציאה אלבום להיטים בשם Crystal Gayle's Greatest Hits. באפריל 1985, יצא אלבומה Nobody Wants to Be Alone, מתוכו יצאו הסינגלים המצליחים "Nobody Wants to Be Alone" ו-"A Long and Lasting Love", שנכנסו שניהם לעשיריות הפותחות במצעדי הקאנטרי שבארצות הברית וקנדה. בשנה שלאחר מכן, יצא אלבומה Straight to the Heart, שדורג במקום ה-12 במצעד אלבומי הקאנטרי. כבר באותה השנה, הוציאה אלבום נוסף, אך היה זה אלבום חג מולד בשם A Crystal Christmas, במסגרתו הקליטה שירים ידועים כמו "White Christmas",‏ "O Holy Night" ו-"Have Yourself a Merry Little Christmas". בהמשך, יצא האלבום What If We Fall in Love?; אלבום משותף שיצא ביחד עם גארי מוריס. באוגוסט 1987, הוציאה את אחד מאלבומיה המזוהים ביותר The Best of Crystal Gayle, שהנפיק את השיר "Only Love Can Save Me Now". האלבום האחרון שהוציאה בשנות ה-80 היה Nobody's Angel, שכלל את השיר "Nobody's Angel" שהצליח להגיע למקום השביעי במצעד שירי הקאנטרי הקנדיים. בתחילת שנות ה-90, הוציאה את Ain't Gonna Worry. באלבום ישנה הקלטה מחודשת של השיר "Faithless Love" של לינדה רונסטאדט. שנתיים לאחר מכן, יצא Three Good Reasons. בשנת 1993, הוציאה את האלבום המצליח Best Always. לאחר מכן, הוציאה את Someday. בשנת 1997, יצא האלבום Joy & Inspiration. לקראת סוף שנות התשעים, הוציאה את האלבום Crystal Gayle Sings the Heart and Soul of Hoagy Carmichael, שכלל חידושים לשירים ידועים. בשנת 2000, הוציאה אלבום בשם In My Arms. בשנות האלפיים ככלל, חדלה גייל מלהוציא אלבומים בקצב תדיר כמו שעשתה בשנות ה-70, ה-80 וה-90. רק בשנת 2003, שלוש שנים לאחר צאת האלבום In My Arms, הודיעה על צאת אלבום חדש בשם All My Tomorrows. את אלבומה האחרון You Don't Know Me: Classic Country, הוציאה בשנת 2019. מדיה וקבצים בנושא קריסטל גייל בוויקישיתוף אתר האינטרנט הרשמי של קריסטל גייל קריסטל גייל, סרטונים בערוץ היוטיוב קריסטל גייל, במסד הנתונים הקולנועיים IMDb (באנגלית) קריסטל גייל, באתר AllMovie (באנגלית) קריסטל גייל, במסד הנתונים הקולנועיים KinoPoisk (ברוסית) קריסטל גייל, באתר ספוטיפיי קריסטל גייל, באתר AllMusic (באנגלית) קריסטל גייל, באתר MusicBrainz (באנגלית) קריסטל גייל, באתר דיזר קריסטל גייל, באתר Yandex.Music (ברוסית) קריסטל גייל, באתר Discogs (באנגלית) קריסטל גייל, באתר Songkick (באנגלית) קריסטל גייל, באתר בילבורד (באנגלית) קאנטרי • קאנטרי פופ • פולק • גוספל • ג'אז דקה • יונייטד אריטסטס • קולומביה • אלקטרה • האחים וורנר • קפיטול • ליברטי • אינטרסאונד • מיידסי • דה אורצ'רד • סאות'-פאו On This Day in History - January 9th - Almanac - UPI.com, archive.is, ‏15 בינואר 2020 Stephen L. Betts, Stephen L. Betts, Crystal Gayle Sings With Loretta Lynn, Interprets Country Staples on 'You Don't Know Me', Rolling Stone, ‏26 באוקטובר 2019 (באנגלית) Taste of Country StaffPublished: September 10, 2017, No. 21: Crystal Gayle - Country's Most Powerful Women, Taste of Country (באנגלית) Facebook, Twitter, Show more sharing options, Facebook, Twitter, SHORT TAKES : Hair Harasses Crystal Gayle, Los Angeles Times, ‏19 בספטמבר 1990 (באנגלית) Crystal Gayle Releases First New Album In 16 Years Today: ‘You Don’t Know Me’ Including First Ever Recording With Sister Loretta Lynn | 2911 Enterprises, Inc. (באנגלית) Crystal Gayle, GRAMMY.com, ‏2019-11-19 (באנגלית) No Longer Available, WCVB (באנגלית) Mary A. Bufwack, Finding her voice : women in country music, 1800-2000, Nashville : Country Music Foundation Press : Vanderbilt University Press, 2003, ISBN 978-0-8265-1432-5 Zibart, Eve (1978-07-19). "The Platinum Crossover". Washington Post (באנגלית אמריקאית). ISSN 0190-8286. נבדק ב-2020-11-18. Crystal Gayle | Biography & History, AllMusic (באנגלית) Crystal Gayle - Crystal Gayle, Discogs (באנגלית) Top Country Albums Chart, Billboard Crystal Gayle, Billboard Top Country Albums Chart, Billboard Crystal Gayle - "Crystal", Discogs (באנגלית) Top Country Albums Chart, Billboard "Top 100 Hits of 1978/Top 100 Songs of 1978". Musicoutfitters.com. Retrieved 2016-10-12. Crystal Gayle - I've Cried The Blue Right Out Of My Eyes, Discogs (באנגלית) Crystal Gayle - When I Dream, Discogs (באנגלית) Top Country Albums Chart, Billboard Crystal Gayle - We Should Be Together, Discogs (באנגלית) Crystal Gayle - Classic Crystal, Discogs (באנגלית) Crystal Gayle - Miss The Mississippi, Discogs (באנגלית) Crystal Gayle - These Days, Discogs (באנגלית) Crystal Gayle - Favorites, Discogs (באנגלית) Crystal Gayle - Hollywood, Tennessee, Discogs (באנגלית) Crystal Gayle - A Woman's Heart, Discogs (באנגלית) Top Country Albums Chart, Billboard Crystal Gayle - True Love, Discogs (באנגלית) Crystal Gayle - Cage The Songbird, Discogs (באנגלית) Crystal Gayle - Crystal Gayle's Greatest Hits, Discogs (באנגלית) Crystal Gayle - Nobody Wants To Be Alone, Discogs (באנגלית) Crystal Gayle - Straight To The Heart, Discogs (באנגלית) Top Country Albums Chart, Billboard Crystal Gayle - A Crystal Christmas, Discogs (באנגלית) Crystal Gayle & Gary Morris - What If We Fall In Love?, Discogs (באנגלית) Crystal Gayle - The Best Of Crystal Gayle, Discogs (באנגלית) Crystal Gayle - Only Love Can Save Me Now, Discogs (באנגלית) Crystal Gayle - Nobody's Angel, Discogs (באנגלית) "RPM 100 Country Singles" (PDF). RPM. November 12, 1988. Crystal Gayle - Ain't Gonna Worry, Discogs (באנגלית) Crystal Gayle - Three Good Reasons, Discogs (באנגלית) Crystal Gayle - Best Always, Discogs (באנגלית) Crystal Gayle - Someday, Discogs (באנגלית) Crystal Gayle - Joy & Inspiration, Discogs (באנגלית) Crystal Gayle - Sings The Heart & Soul Of Hoagy Carmichael, Discogs (באנגלית) Crystal Gayle - In My Arms, Discogs (באנגלית) Crystal Gayle - All My Tomorrows, Discogs (באנגלית) Terrrance, Vincent (1985). Encyclopedia of Television Series, Pilots and Specials, Volume 2. New York, NY: New York Zoetrope. p. 108. ISBN 0-918432-61-8. Tom Paulu, Crystal Gayle blowin' into town on Friday, Longview Daily News (באנגלית) Larkin, Colin (2007). The Encyclopedia of Popular Music. London: Omnibus Press. ISBN 978-0-85712--595-8. Robbins, Jeff (2014). Second City Television: A History and Episode Guide. Jefferson, NC: McFarland & Company Inc. p. 210. ISBN 978-0-7864-3191-5. Tom Bierbaum, Tom Bierbaum, Hbo Storybook Musicals the Country Mouse and the City Mouse: A Christmas Tale, Variety, ‏8 בדצמבר 1993 (באנגלית)